**Kisbér Város Polgármestere**

**ELŐTERJESZTÉS**

Kisbér Város Önkormányzat Képviselő-testülete

**2025. február 14-ei** ülésére

Tárgy: területhasználati kérelmek

**Tisztelt Képviselő-testület!**

Múlt havi testületi ülésen döntés született arról, hogy az önkormányzat tulajdonában lévő, de hasznosítóval, használóval nem rendelkező ingatlanokat hirdessük meg hasznosításra. (67/2025. (II.14.) KVÖKt. határozat)

A pályázati felhívásra a megadott határidőig egy pályázat érkezett, melyet a Pénzügyi Bizottság ülésén bontottak és a mai napon érkezett még egy, boríték nélküli pályázat.

A Pénzügyi Bizottság Németh Miklósné (2879 Kisbér-Hánta, Diófa u. 29.) pályázatát bontotta, aki a kisbéri 5158 hrsz. alatti ingatlan használatát szeretné rendezni, mivel a területet évek óta sajátjaként kezelte. Az ingatlan használatára évi 30.000,- Ft-ot ajánlott fel.

2021-ben egyszer már próbáltunk szerződni egymással, akkor a szerződés-tervezetig jutottunk el.

Az 5158 hrsz. alatti ingatlan 719 m2 nagyságú, beépítetlen kert művelési ágú.

A pályázat a pályázati felhívásban foglaltaknak megfelel.

A másik pályázatot Nesztlinger Péter (2870 Kisbér, Újszőlő u. 9/b.) küldte a határidő lejárta után. Az önkormányzat tulajdonában lévő kisbéri 1444/1 és 1444/2 hrsz. alatti ingatlanokat szeretné használatba kérni kaszálás, legeltetés céljára, határozatlan időre, gondozás fejébe, illetve évi 5.000,- Ft. bérleti díjért cserébe. (A múlt testületi ülésen tárgyalt megkeresésében csak a gondozás fejében szerepelt, bérleti díj nem.)

Mind a két ingatlan beépítetlen terület művelési ágú, az 1444/1 hrsz. alatti 7.806 m2 nagyságú, az 1444/2 hrsz. alatti 811 m2-es. A Perczel Mór utca és az Újszőlő utca között húzódó földútról közelíthetők meg.

A pályázat ugyan késve érkezett, de ha mégis elfogadják azt, akkor ezen területek gondozás is megoldódik.

A pályázati kiírásban minimálisan elvárt haszonbérlei díj/ használati díj nem került megállapítása. A haszonbérlet / használat időtartamaként 2023. szeptember 30. került megjelöléssel azzal, hogy amennyiben az önkormányzatnak szüksége van az ingatlanra, úgy 60 napos felmondási idővel a szerződést felmondhatja.

Kérem Tisztelt Képviselő-testületet, hogy a beérkezett pályázatok alapján Németh Miklósnéval a kisbéri 5158 hrsz. alatti ingatlanra évi 30.000,- Ft. bérleti díjjal, Nesztlinger Péterrel a kisbéri 1444/1 és 1444/2 hrsz. alatti ingaltanok hasznosítására összesen évi 5.000,- Ft. díjjal a szerződés megkötését támogassa.

Kisbér, 2025. március 14.

Sinkovicz Zoltán s.k. Pápai Mónika s.k.

polgármester referens

**Határozati javaslat:**

Kisbér Város Önkormányzat Képviselő-testülete

hasznosítóval / használóval nem rendelkező önkormányzati ingatlanok meghirdetésére beérkezett pályázatok alapján, a pályázati felhívásban foglalt feltételekkel szerződést köt:

* Németh Miklósnéval (2879 Kisbér-Hánta, Diófa u. 29.) a kisbéri 5158 hrsz. alatti ingatlanra évi 30.000,- Ft. bérleti díjjal,
* Nesztlinger Péterrel (2870 Kisbér, Újszőlő u. 9/b.) a kisbéri 1444/1 és 1444/2 hrsz. alatti ingaltanokra összesen évi 5.000,- Ft. bérleti díjjal.

utasítja a Kisbéri Közös Önkormányzati Hivatalt, hogy a fentiek szerinti szerződéseket készítse elő és felhatalmazza a város polgármesterét azok aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző